રાજસ્થાનના જોધપુરના નહેરુ પાર્ક વિસ્તારમાં રહેતા ડૉક્ટર પરિવારની પુત્રી પ્રણિતા મહેતા મિત્રો સાથે ફરવા કર્ણાટક ગઈ હતી. જ્યાં સેલ્ફી લેતી વખતે ૩૦૦ ફૂટ ઊંચા લાઈટહાઉસ પરથી નીચે પટકાઈ હતી અને તેનું મોત થયું હતું. જોધપુરની નેશનલ લૉ યુનિવર્સિટીમાં અભ્યાસ કરતી રર વર્ષીય પ્રણિતા તેના ચાર મિત્રો સાથે ફરવા માટે નીકળી હતી. મુંબઈ અને ગોવામાં રજાઓ ગાળ્યા બાદ તેઓ કર્ણાટકના ગોકરણાના દરિયાકિનારે પહોંચ્યા હતા.